Nederlandse nasionale krieketspan - Wikipedia
Die Nederlandse nasionale krieketspan (Nederlands: Nederlands cricketelftal) verteenwoordig Nederland in die spel van krieket en word geadministreer deur die Koninklike Nederlandse Krieketbond (Nederlands: Koninklijke Nederlandse Cricket Bond), gesetel in Nieuwegein.
Koninklike Nederlandse Krieketbond
Assosiaatlid met EDI-status (1966)
t Nieu-Seeland op Reliance-stadion, Vadodara; 17 Februarie 1996
t Zimbabwe op Sportpark Het Schootsveld, Deventer; 21 Junie 2019
(1 gelykop, 3 geen uitslag)
4 (eerste in 1996)
Groepfase (in 1996, 2003, 2007 en 2011)
11 (eerste in 1979)
Kampioen (in 2001)
t Kenia op Stormont, Belfast; 2 Augustus 2008
t Papoea-Nieu-Guinee op Doebai Internasionale Krieketstadion, Doebai; 2 November 2019
(1 onbeslis, 3 geen uitslag)
3 (eerste in 2009)
Super 10 (in 2014)
6 (eerste in 2008)
Kampioen (in 2008, 2015 en 2019)
Nederland speel sy tuiswedstryde op die VRA-krieketveld in Amstelveen, net buite Amsterdam, en het tydens die Krieketwêreldbeker 1996 in Suid-Asië sy eerste verskyning gemaak. Saam met Skotland is Nederland tradisioneel een van die sterker Europese nasionale krieketspanne na die toetsnasies Engeland en Ierland. Pieter Seelaar is tans die kaptein van Nederland.
Krieket word sedert die 19de eeu in Nederland gespeel, en is reeds in die 1860’s as ’n gewilde sport in dié land beskou. Ander sportsoorte – veral sokker – het intussen onder Nederlanders meer gewild geword en krieket verbygesteek; tans is daar sowat 6 000 krieketspelers in Nederland. Die eerste nasionale vereniging, die voorloper van die huidige Nederlandse Krieketbond, is in 1883 gestig en in 1966 is deur die Internasionale Krieketraad aan Nederland assosiaatstatus toegeken.
Die Nederlandse nasionale krieketspan het tot dusver aan elke krieketwêreldbekerkwalifiseringstoernooi deelgeneem; hulle het die 2001-toernooi in Kanada gewen en twee keer as naaswenner geëindig (in 1986 en 1990). Hulle het ook aan vier krieketwêreldbekertoernooie (in 1996, 2003, 2007 en 2011) deelgeneem, en vanaf 1996 het die nasionale span aan die plaaslike Engelse NatWest-trofee, asook die opvolger, die C&G-trofee, deelgeneem. Tydens die Krieketwêreldbeker 1999 is een wedstryd, dié tussen Suid-Afrika en Kenia, op Nederlandse bodem gehuisves, maar Nederland self het nie aan hierdie toernooi deelgeneem nie. In 2004 het hulle eersterangse krieket in die Interkontinentale beker gespeel, gelykop gespeel teen Skotland in Aberdeen en in Deventer met ’n beurt teen Ierland verloor.
Nederland het vanaf 1 Januarie 2006 tot 1 Februarie 2014 EDI-status geniet. Hulle het in Junie 2014 hul Twintig20-status herwin, en in 2008 hul eerste wedstryd in hierdie formaat gespeel. Nederland het sy EDI-status ná afloop van die krieketwêreldbekerkwalifiseringstoernooi in Maart 2018 herwin. Hulle het hierdie status ná hul oorwinning tydens die Wêreldkrieketligakampioenskap 2015–17 en hul gevolglike kwalifisering vir die EDI-liga 2020–22 verkry, en sal hierdie status tot die krieketwêreldbekerkwalifiseringstoernooi in 2022 behou.
In April 2018 het die IKR besluit om aan al sy lede volle T20-status toe te ken. Vervolgens sal elke T20-wedstryd wat Nederland ná 1 Januarie 2019 teen ander IKR-lede speel, as volle T20I erken word. Nederland is tans (25 Februarie 2020) 13de op die eendagranglys, en 16de op die Twintig20-wêreldranglys.
1.2 1900’s tot 1910’s
1.3 1920’s tot 1940’s
1.4 1950’s tot 1980’s
1.6 21ste eeu
1.6.1 2000 tot 2009
1.6.2 Sedert 2010
Die voormalige Instituut Noorthey, waar onder andere krieket onderrig is, in 1849
Krieket is in die 19de eeu deur Britse soldate tydens die Napoleontiese Oorloë na Nederland saamgeneem. Verdere klubs is in die 1870’s gestig. Die Nederlandse nasionale krieketspan het sy eerste wedstryd in 1881 gespeel. Hulle het met 22 spelers teen ’n Uxbridge Krieketklub-span te staan gekom, maar met een beurt verloor. Die Nederlandse Krieketunie is in 1883 gestig, en het 18 lidklubs gehad, waarvan vier nog vandag bestaan.
Die eerste nasionale toernooi is die volgende jaar van stapel gestuur, en deur Haagsche CC gewen. Toerende Engelse spanne het in 1886 begin om Nederland te besoek, en die 1891-span het onder andere die outeur van Sherlock Holmes, Sir Arthur Conan Doyle, ingesluit.
In 1894 was die Here van Holland die eerste Nederlandse span om Engeland te besoek. Dié toer het ’n wedstryd teen die Marylebone Krieketklub (MKK) op Lord’s ingesluit, wat die MKK met een beurt en 169 lopies gewen het. Toere deur Engelse spanne het vir die res van die 1890’s aangehou, wat ook die opkoms van Carst Posthuma gesien het, wat later die eerste Nederlandse speler geword het om eersterangse krieket te speel. Hy het 2339 paaltjies geneem teen ’n gemiddelde 8.66 tydens sy loopbaan in Nederland.
1900’s tot 1910’sWysig
In 1901 het die Here van Holland weer na Engeland getoer. Hulle het tydens dié toer vyf wedstryde gespeel, waarvan hulle in twee gelykop gespeel en in die oorblywende nederlae gely het. In 1905 het hulle die eerste internasionale wedstryd teen België gespeel, wat in ’n gelykop geëindig het. Krieket het tydens die eerste dekade van die 20ste eeu aan gewildheid verloor, veral onder jong atlete, deels te danke aan die Nederlandse simpatie met die Boere tydens die Tweede Vryheidsoorlog en hulle wou derhalwe nie ’n sport beoefen wat met Engeland geassosieer is nie.
In 1910 het die Nederlandse span België vir ’n uitstallingstoernooi besoek, wat ook die MKK, België en Frankryk ingesluit het. Hulle het teen die MKK met 2 paaltjies, en teen Frankryk met 63 lopies verloor, maar hulle kon België met 116 lopies verslaan.
Tydens die Eerste Wêreldoorlog, waartydens Nederland neutraal gebly het, is ’n groot aantal Britse offisiere in dié land geïnterneer, en baie van hulle het by plaaslike krieketklubs aangesluit. ’n Span bestaande uit hierdie spelers het selfs die Nederlandse kampioenskap in 1918 gewen.
1920’s tot 1940’sWysig
Die Flamingos, ’n Nederlandse toerende span, is in 1921 gestig, en het later verskeie toere na Engeland onderneem. Toere deur Engelse spanne na Nederland is destyds ook voortgesit. Die 1930’s word as die bloeityd van Nederlandse krieket beskou. In 1934 is die eerste Nederlandse vroueliga van stapel gestuur, en die Nederlandse nasionale vrouespan het in 1937 twee wedstryde teen Australië gespeel, maar albei duidelik verloor. Krieket is ná die Duitse inval in 1940 as ’t ware gekniehalter.
1950’s tot 1980’sWysig
Krieketwedstryd tussen Nederland en Denemarke op VRA-krieketveld in Amstelveen op 25 Julie 1959
In die 1950’s het beide Australië en Wes-Indië Nederland besoek, bykomend tot hul eerste wedstryd teen Denemarke. In 1958 het die Nederlandse Krieketraad ’n Koninklike Handves ontvang, en toe die "Koninklike Nederlandse Krieketbond" geword, soos hulle nog steeds bekend staan.
In Augustus 1964 het die Nederlandse span hul eerste oorwinning oor ’n toetskrieketspan behaal, toe hulle Australië met 3 paaltjies in Den Haag kon klop. Hulle het twee jaar later ’n geassosieerde lid van die IKR geword.
Die eerste twee IKR-trofee-toernooie, onderskeidelik in 1979 en 1982, het min sukses van die Nederlanders gesien, nadat hulle tydens albei toernooie in die eerste rondte uitgeskakel is. Maar die 1986-toernooi kon hulle as naaswenner, na Zimbabwe, afsluit. In dieselfde jaar het Paul-Jan Bakker die eerste Nederlandse krieketspeler geword om countykrieket in Engeland te speel. In 1989 kon Nederland ’n sterk Engelse span wat twee toekomstige Engelse kapteins ingesluit het, Alec Stewart en Nasser Hussain, met 3 lopies verslaan.
In 1990 het Nederland die IKR-trofee gehuisves, die eerste sodanige toernooi buite Engeland, en weer as naaswenner na Zimbabwe afgesluit. In 1991 kon hulle ’n Wes-Indiese span met 5 paaltjies verslaan, toe in 1993 ’n Engelse span met 7 paaltjies klop en in 1994 ’n Suid-Afrikaanse span met 9 paaltjies verslaan. In 1994 het die Nederlanders vir die eerste keer vir ’n krieketwêreldbekertoernooi gekwalifiseer, nadat hulle tydens dié jaar se IKR-trofee derde eindig. Tydens die Krieketwêreldbeker in 1996 is hulle in die groepfase uitgeskakel, maar kon in hul wedstryd teen Engeland goed presteer.
In 1995 het Nederland vir die eerste keer aan die NatWest-trofee deelgeneem. Hulle het oor tien jaar aan hierdie toernooi deelgeneem, en in 1999 hul beste uitslag bereik, nadat hulle ná ’n oorwinning oor Durham die vierde rondte bereik het.
Die Nederlandse span het versuim om vir die Krieketwêreldbeker 1999 te kwalifiseer, nadat hulle tydens die IKR-trofee in 1997 net sesde eindig. Nederland het nogtans een wedstryd tydens dié toernooi aangebied, naamlik dié tussen Kenia en Suid-Afrika op die VRA-krieketveld in Amstelveen.
Nederland het aan die eerste Europese Krieketkampioenskap in 1996 deelgeneem en tweede geëindig. Hulle het sedertdien aan elke toernooi deelgeneem, en kon dié van 1998 en 2000 wen.
2000 tot 2009Wysig
Die Suid-Afrikaansgebore Ryan ten Doeschate hou tans die rekord vir die hoogste kolfgemiddelde in EDI-krieket
In 2001 het Nederland die IKR-trofee uiteindelik gewen, nadat hulle Namibië in die eindstryd in Toronto kon klop. Hulle het vervolgens vir die Krieketwêreldbeker 2003 in Suid-Afrika gekwalifiseer. Hulle het weer versuim om vordering vanaf die eerste rondte tydens dié toernooi te behaal, maar kon hul eerste internasionale EDI-oorwinning oor Namibië tydens dié toernooi aanteken. Beide Feiko Kloppenburg (met 121) en Klaas-Jan van Noortwijk (met 134 nie uit nie) het die twee eerste EDI-honderdtalle vir Nederland aangeteken.
Tydens die IKR-trofee in 2005 het Nederland vyfde geëindig, vervolgens vir die Krieketwêreldbeker 2007 gekwalifiseer en EDI-status tot en met die IKR-trofee in 2009 ontvang. Hul eerste EDI-wedstryd met hierdie nuwe status is in Maart 2006 teen Kenia gereël; dié wedstryd is egter weens Kenia se toer na Bangladesj afgelas. Hul eerste EDI-wedstryd met die nuwe status (en hul twaalfde algehele) was toe teen Sri Lanka; dit was ook hul eerste EDI-wedstryd tuis. Sri Lanka het hierdie twee-wedstrydreeks egter met 2–0 gewen, en ’n destydse EDI-rekordtelling van 443/9 aangeteken.
Nederland het hul eerste Interkontinentale bekerwedstryd in Maart 2006 teen Kenia in Nairobi gespeel. Dié wedstryd eindig gelykop, maar Nederland het ses punte vir hul voorsprong in die eerste beurt verkry. In Augustus het Nederland aan afdeling een van die Europese Kampioenskap deelgeneem. Hulle kon Denemarke en Italië verslaan, maar het teen Skotland verloor en hul wedstryd teen Ierland is uitgereën. Hulle eindig derde in dié toernooi.
In November het die Nederlandse span na Suid-Afrika getoer. Hulle het eers ’n Interkontinentale bekerwedstryd teen Bermuda gespeel: David Hemp het ’n destydse kompetisierekord van 247 nie uit nie in die gelykopwedstryd aangeteken. Dit is deur ’n driehoekige reeks teen Bermuda en Kanada opgevolg, wat Nederland gewen het. Hul laaste wedstryd in 2006, ook in Suid-Afrika, was ’n Interkontinentale bekerwedstryd teen Kanada. Nederland het dié wedstryd met 7 paaltjies gewen, en Ryan ten Doeschate het ’n nuwe kompetisierekord met ’n individuele telling van 259 nie uit nie opgestel.
In vroeg 2007 het die Nederlandse span na Nairobi getoer om aan afdeling een van die Wêreldkrieketliga deel te neem, en eindig op die derde plek van ses deelnemende spanne. Dit is opgevolg deur die Krieketwêreldbeker 2007 in Wes-Indië, waartydens Nederland in die groepfase uitgeskakel is, alhoewel hulle Skotland kon verslaan.
Ná die Krieketwêreldbeker 2007 was Nederland aan ’n transformasie onderworpe. Kaptein Luuk van Troost het soos Tim de Leede en hul afrigter Peter Cantrell afgetree. Daan van Bunge het ook gekies om ’n blaaskans van internasionale krieket te neem, en die nuwe hoofafrigter het besluit om nie met die boulafrigter Ian Pont verder saam te werk nie.
In Junie 2007 het die Nederlandse span Kanada besoek, en ’n Interkontinentale bekerwedstryd teen Kanada in King City, Ontario, gewen. Hulle het toe die eerste EDI met 117 lopies gewen, maar die tweede EDI is afgelas. Hulle het toe aan ’n vierhoekige toernooi in Ierland deelgeneem, met 10 paaltjies teen Wes-Indië, en met 1 lopie teen Ierland verloor; terwyl die wedstryd teen Skotland uitgereën is.
In Augustus 2008 het Nederland aan die T20-wêreldbekerkwalifisering deelgeneem. Tydens dié toernooi het Nederland sy eerste T20I-wedstryde gespeel. Hulle eindig eerste in Groep B volgens ’n beter lopietempo. Nadat hulle Skotland in die halfeindstryd verslaan het, is die eindstryd weens reën afgelas en die trofee deur Ierland en Nederland gedeel.
Nederland het die krieketwêreld verras nadat hulle Engeland in die openingswedstryd van die T20-wêreldbeker in 2009 kon klop, ondanks ’n kans van 500/1.
Nederland het sy tweede wedstryd teen die latere kampioen Pakistan verloor en volgens ’n slegter lopietempo nie tot die Super 8 gevorder nie.
Op 20 Julie 2010 het die Nederlandse span vir die eerste keer ’n toetsnasie in ’n EDI-wedstryd verslaan. In ’n eenmalige wedstryd wat weens reën tot 30 boulbeurte per span verminder is, het hulle Bangladesj met 6 paaltjies verslaan. Dié oorwinning, saam met hul wenrekord teen ander assosiaat- en medelede, het daartoe gelei dat Nederland in die IKR se amptelike EDI-ranglys ingesluit is.
Op 22 Februarie 2011 het die Nederlandse span sy hoogste telling teen ’n volle lid aangeteken, en 292 teen Engeland behaal, nadat hulle tydens die Krieketwêreldbeker 2011 eerste begin kolf het. Ryan Ten Doeschate het 119 lopies van 110 aflewerings aangeteken. Nederland was egter nie in staat om hul hoë telling te verdedig nie en het versuim om ’n groot skokoorwinning te behaal; Engeland het dié wedstryd met 6 paaltjies in twee oorblywende aflewerings beklink. Nederland kon nie daarin slag om ’n oorwinning in die oorblywende wedstryde aan te teken nie en eindig laaste in hul groep.
In September 2011 het Nederland Kenia in ’n kort twee-EDI-wedstrydreeks tuis skoonskip verslaan.
Tydens die T20-wêreldbeker in 2014 het Nederland een oorwinning en een nederlaag gehad, voordat hulle in hul laaste wedstryd te staan kom. Om met ’n beter nettolopietempo bo Zimbabwe en Ierland tot die volgende rondte te vorder moes hulle Ierland se telling in 14.2 boulbeurte of minder beperk. Toe Ierland 189 aanteken, het dit onwaarskynlik gelyk. ’n Sterk en aggressiewe kolfwerk het hulle egter 193/4 in 13.5 boulbeurte laat aanteken, en hulle tot die volgende Super 10 geneem. Alhoewel Nederland sy volgende drie wedstryde in dié rondte verloor het, insluitende ’n 39/10 teen Sri Lanka, kon hulle herstel en Engeland in die laaste wedstryd verras.
In Junie 2014 is tydens die IKR se jaarlikse vergadering in Melbourne aan beide Nepal en Nederland T20-status toegeken, nadat hulle vir die T20-wêreldbeker 2014 gekwalifiseer het. Nederland kon nóg vir die Krieketwêreldbeker 2015 nóg die Krieketwêreldbeker 2019 kwalifiseer. Hulle het egter vir die T20-wêreldbeker 2016 gekwalifiseer en in hul groep net benede Bangladesj as naaswenner geëindig, maar nie tot die volgende Super 10 gevorder nie. Nederland het ook daarin geslaag om vir die T20-wêreldbeker 2020 te kwalifiseer.
1979 Nie gekwalifiseer nie
1996 Groepfase: 12de uit 12
2003 Groepfase: 11de uit 14
2007 Groepfase: 12de uit 16
2011 Groepfase: 13de uit 14
2009 Groepfase: 9de uit 12
2014 Super 10: 9de/16
2016 Groepfase: 12de/16
↑ "Borren calls time on Netherlands career". ESPNcricinfo (in Engels). 18 April 2018. Geargiveer vanaf die oorspronklike op 7 Desember 2018. Besoek op 25 Februarie 2020.
↑ "Netherlands, Kenya and Canada lose ODI status" (in Engels). ESPNcricinfo. 1 Februarie 2014. Geargiveer vanaf die oorspronklike op 23 Desember 2019. Besoek op 25 Februarie 2020.
↑ 8,0 8,1 "Nepal, Netherlands get T20 international status" (in Engels). ESPNcricinfo. 28 Junie 2014. Geargiveer vanaf die oorspronklike op 21 April 2020. Besoek op 25 Februarie 2020.
↑ "Cricket below sea level" (in Engels). Just landed. Geargiveer vanaf die oorspronklike op 26 Oktober 2016. Besoek op 25 Februarie 2020.
↑ 13,00 13,01 13,02 13,03 13,04 13,05 13,06 13,07 13,08 13,09 13,10 13,11 13,12 13,13 13,14 13,15 (en) "Netherlands timeline". CricketEurope. [dooie skakel]
↑ 14,0 14,1 (en) "Gentlemen of Holland in England". ESPNcricinfo. Besoek op 25 Februarie 2020.
↑ "Carst Posthuma" (in Engels). ESPNcricinfo. Geargiveer vanaf die oorspronklike op 17 Mei 2017. Besoek op 25 Februarie 2020.
↑ "Netherlands cricket" (in Engels). ESPNcricinfo. 18 Oktober 2007. Geargiveer vanaf die oorspronklike op 21 April 2020. Besoek op 25 Februarie 2020.
↑ (en) "Telkaart van MKK t Nederland". ESPNcricinfo. 23 Junie 1910. Besoek op 25 Februarie 2020.
↑ (en) "Telkaart van Frankryk t Nederland". ESPNcricinfo. 26 Junie 1910. Besoek op 25 Februarie 2020.
↑ (en) "Telkaart van België t Nederland". ESPNcricinfo. 25 Junie 1910. Besoek op 25 Februarie 2020.
↑ "Netherlands" (in Engels). CricketArchive. Geargiveer vanaf die oorspronklike op 16 April 2017.
↑ "Telkaart van Nederland t Engeland" (in Engels). Cricket Archive. 16 Augustus 1989. Geargiveer vanaf die oorspronklike op 25 Oktober 2019.
↑ "Telkaart van Nederland t Wes-Indië" (in Engels). ESPNcricinfo. 15 Augustus 1991. Geargiveer vanaf die oorspronklike op 25 Oktober 2012. Besoek op 25 Februarie 2020.
↑ (en) "Telkaart van Nederland t Engeland". ESPNcricinfo. 10 Julie 1993. Besoek op 25 Februarie 2020.
↑ "Telkaart van Nederland t Suid-Afrika" (in Engels). ESPNcricionfo. 4 September 1994. Geargiveer vanaf die oorspronklike op 27 April 2019. Besoek op 25 Februarie 2020.
↑ "Telkaart van Kenia t Nederland" (in Engels). Cricket Archive. 29 Maart 2006. Geargiveer vanaf die oorspronklike op 4 Februarie 2020.
↑ "Telkaart van Bermuda t Nederland" (in Engels). Cricket Archive. 21 November 2006. Geargiveer vanaf die oorspronklike op 3 Maart 2016.
↑ "ICC Associates South Africa Tri-Series points table" (in Engels). Cricket Archive. Geargiveer vanaf die oorspronklike op 3 Maart 2016.
↑ "Telkaart van Kanada t Nederland" (in Engels). Cricket Archive. 5 Desember 2006. Geargiveer vanaf die oorspronklike op 3 Maart 2016.
↑ "2007 ICC World Cricket League Division One points table" (in Engels). Cricket Archive. Geargiveer vanaf die oorspronklike op 3 Maart 2016.
↑ "2007 World Cup" (in Engels). ESPNcricinfo. Geargiveer vanaf die oorspronklike op 19 Mei 2020. Besoek op 25 Februarie 2020.
↑ "Telkaart van Kanada t Nederland" (in Engels). Cricket Archive. 28 Junie 2007. Geargiveer vanaf die oorspronklike op 3 Maart 2016.
↑ "Telkaart van Kanada t Nederland" (in Engels). Cricket Archive. 3 Julie 2007. Geargiveer vanaf die oorspronklike op 3 Maart 2016.
↑ "Telkaart van Kanada t Nederland" (in Engels). Cricket Archive. 4 Julie 2007. Geargiveer vanaf die oorspronklike op 3 Maart 2016.
↑ 34,0 34,1 "Telkaart van Nederland t Wes-Indië" (in Engels). Cricket Archive. 10 Julie 2007. Geargiveer vanaf die oorspronklike op 3 Maart 2016.
↑ "Telkaart van Nederland t Skotland" (in Engels). Cricket Archive. 13 Julie 2007. Geargiveer vanaf die oorspronklike op 3 Maart 2016.
↑ "Ireland to host inaugural World Twenty20 qualifiers" (in Engels). ESPNcricinfo. 12 Junie 2008. Geargiveer vanaf die oorspronklike op 21 April 2020. Besoek op 25 Februarie 2020.
↑ "Points Table – ICC World Twenty20 Qualifier 2008" (in Engels). ESPNcricinfo. Geargiveer vanaf die oorspronklike op 11 September 2017. Besoek op 25 Februarie 2020.
↑ "2nd Semi-Final: Netherlands v Scotland at Belfast, Aug 4, 2008 – Cricket Scorecard" (in Engels). ESPNcricinfo. 4 Augustus 2008. Geargiveer vanaf die oorspronklike op 2 Maart 2018. Besoek op 25 Februarie 2020.
↑ "Ireland and Netherlands share the trophy" (in Engels). ESPNcricinfo. 5 Augustus 2008. Geargiveer vanaf die oorspronklike op 21 April 2020. Besoek op 25 Februarie 2020.
↑ "1st Match, Group B: England v Netherlands at Lord's, Jun 5, 2009 – Cricket Scorecard" (in Engels). ESPNcricinfo. 5 Junie 2009. Geargiveer vanaf die oorspronklike op 29 September 2019. Besoek op 25 Februarie 2020.
↑ "Update 2-Cricket-Dutch upset England in spectacular start". Reuters (in Engels). 5 Junie 2009. Geargiveer vanaf die oorspronklike op 11 September 2017. Besoek op 25 Februarie 2020.
↑ "9th Match, Group B: Netherlands v Pakistan at Lord's, Jun 9, 2009 – Cricket Scorecard" (in Engels). ESPNcricinfo. 9 Junie 2009. Geargiveer vanaf die oorspronklike op 29 September 2019. Besoek op 25 Februarie 2020.
↑ "Only ODI: Bangladesh v Netherlands at Glasgow, Jul 20, 2010 – Cricket Scorecard" (in Engels). ESPNcricinfo. 20 Julie 2010. Geargiveer vanaf die oorspronklike op 16 Februarie 2020. Besoek op 25 Februarie 2020.
↑ "Barresi carries Netherlands to major victory" (in Engels). ESPNcricinfo. 20 Julie 2010. Geargiveer vanaf die oorspronklike op 21 April 2020. Besoek op 25 Februarie 2020.
↑ "India vs Netherlands, ICC World Cup 2011" (in Engels). Cricket Archives. Geargiveer vanaf die oorspronklike op 20 Desember 2019. Besoek op 25 Februarie 2020.
(nl) Amptelike webwerf van die Koninklike Nederlandse Krieketbond
Ontsluit van "https://af.wikipedia.org/w/index.php?title=Nederlandse_nasionale_krieketspan&oldid=2211507"
Last edited on 20 Junie 2020, at 11:13
Die bladsy is laas op 20 Junie 2020 om 11:13 bygewerk.